**DĖL ROKIŠKIO RAJONO SAVIVALDYBĖS JUOZO KELIUOČIO VIEŠOSIOS BIBLIOTEKOS TEIKIAMŲ MOKAMŲ PASLAUGŲ SĄRAŠO IR ĮKAINIŲ** **PATVIRTINIMO**

2019 m. lapkričio 29 d. Nr. TS

Rokiškis

Vadovaudamasis Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a :

1. Patvirtinti Rokiškio rajono savivaldybės Juozo Keliuočio viešosios bibliotekos teikiamų mokamų paslaugų sąrašą ir įkainius (pridedama).

2. Pripažinti netekusiu galios Rokiškio rajono savivaldybės tarybos 2014 m. lapkričio 28 d. sprendimą Nr. TS-221 ,,Dėl Rokiškio rajono savivaldybės Juozo Keliuočio viešosios bibliotekos teikiamų mokamų paslaugų ir įkainių“.

Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS JUOZO KELIUOČIO VIEŠOSIOS BIBLIOTEKOS TEIKIAMŲ MOKAMŲ PASLAUGŲ SĄRAŠO IR ĮKAINIŲ** **PATVIRTINIMO“**

**AIŠKINAMSIS RAŠTAS**

**Parengto sprendimo projekto tikslai ir uždaviniai.** Patvirtinti Rokiškio rajono savivaldybės Juozo Keliuočio viešosios bibliotekos teikiamų mokamų paslaugų sąrašą ir įkainius, o iki tol buvusį Rokiškio rajono savivaldybės tarybos 2014 m. lapkričio 28 d. sprendimą Nr. TS-221 ,,Dėl Rokiškio rajono savivaldybės Juozo Keliuočio viešosios bibliotekos teikiamų mokamų paslaugų ir įkainių“ pripažinti netekusiu galios.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies, 37 punktu, 18 straipsnio 1 dalis, 2005 m. lapkričio 2 d. Lietuvos Respublikos kultūros ministro įsakymas Nr. ĮV-502 (2016 m. lapkričio 9 d. įsakymo Nr. ĮV-860 redakcija) „Dėl valstybės ir savivaldybių įsteigtų bibliotekų teikiamų mokamų paslaugų sąrašo patvirtinimo“.

**Sprendimo projekto esmė.** Naujajame dokumente pakeistos šios sritys:

1. Patikslintas mokamų paslaugų pavadinimas: „elektroninis skaitytojo pažymėjimas“ pakeistas į „vartotojo pažymėjimas“.
2. Įvedamos naujos paslaugų rūšys – lapo spausdinimas, kopijavimas iš abiejų pusių, dokumentų spausdinimas, kopijavimas spalvotai A3 formatu, išskaidytas dokumentų įrišimas pagal lapų skaičių, dokumentų laminavimas išskirtas pagal lapo formatą, seminarų, konferencijų, parodų ir kitų renginių organizavimo ir aptarnavimo paslauga (su demonstracine įranga arba be jos).
3. Iš sąrašo išbraukiamos mokamos paslaugos – dokumentų siuntimas faksu, kompiuterių nuoma, salės nuoma.
4. Dėl bendrosios paskutiniųjų metų infliacijos Lietuvoje, taip pat atsižvelgiant į rinkos kainų pokyčius, dalies teikiamų mokamų paslaugų kainos nežymiai padidintos arba suapvalintos iki lygaus skaičiaus.

**Galimos pasekmės, priėmus siūlomą tarybos sprendimo projektą:**

**teigiamos** – detalus ir aiškus teikiamų paslaugų sąrašas ir įkainiai;

**neigiamos** – nėra.

**Kokia sprendimo nauda Rokiškio rajono gyventojams.** Naujuoju dokumentu numatomas tikslesnis teikiamų paslaugų sąrašas ir aiškesnė teikiamų paslaugų kaina.

**Finansavimo šaltiniai ir lėšų poreikis**. Nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Atliktas antikorupcinis vertinimas, parengta antikorupcinio vertinimo pažyma.

Švietimo, kultūros ir sporto skyriaus Irena Matelienė

vyriausioji specialistė